**RÁMCOVÁ DOHODA**

uzatvorená podľa ustanovení § 409 a nasledujúcich zákona č. 513/1991 Zb. Obchodný zákonník v znení neskorších predpisov a v súlade s § 3 ods. 2 v spojení s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov zákonov (ďalej ako **„ZVO“**)

(ďalej aj ako „**rámcová dohoda/dohoda**“)

číslo kupujúceho:

číslo predávajúceho: \_\_\_\_\_\_\_\_\_\_\_\_\_\_\_\_\_\_\_\_\_\_\_ *(doplní uchádzač)*

Názov: **Nákup čistiacich a hygienických prostriedkov, výrobkov a prostriedky osobnej hygieny**

**Čl. 1. Účastníci dohody**

**Kupujúci:** **Národná zoologická záhrada Bojnice**

Sídlo: Zámok a okolie 6, 972 01 Bojnice

Zastúpený: Ing. Milan Šovčík, riaditeľ

Bankové spojenie:

IBAN:

IČO: 00 358 011

DIČ: 22021162891

Osoby oprávnené rokovať vo veciach:

- zmluvných:

- ekonomických:

- technických:

E-mail:

Právna forma:

Telefonický kontakt

Emailový kontakt

(ďalej len „**kupujúci**“)

a

**Predávajúci** \_\_\_\_\_\_\_\_\_\_\_\_\_\_\_\_\_\_\_\_

Sídlo \_\_\_\_\_\_\_\_\_\_\_\_\_\_\_\_\_\_\_\_\_\_\_

Štatutárny orgán \_\_\_\_\_\_\_\_\_\_\_\_\_\_\_\_\_\_\_\_\_\_\_

Osoby oprávnené na podpísanie Zmluvy:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

Osoby oprávnené konať vo veciach:

zmluvných \_\_\_\_\_\_\_\_\_\_\_\_\_\_\_\_\_\_\_\_\_\_\_

technických \_\_\_\_\_\_\_\_\_\_\_\_\_\_\_\_\_\_\_\_\_\_\_

ekonomických \_\_\_\_\_\_\_\_\_\_\_\_\_\_\_\_\_\_\_\_\_\_\_

IČO \_\_\_\_\_\_\_\_\_\_\_\_\_\_\_\_\_\_\_\_\_\_\_

DIČ \_\_\_\_\_\_\_\_\_\_\_\_\_\_\_\_\_\_\_\_\_\_\_

Bankové spojenie \_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo účtu v tvare IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_

Právna forma \_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonický kontakt \_\_\_\_\_\_\_\_\_\_\_\_\_\_\_\_\_\_\_\_\_\_\_

Emailový kontakt \_\_\_\_\_\_\_\_\_\_\_\_\_\_\_\_\_\_\_\_\_\_\_

Zápis v príslušnom registri: Obchodný register Okresného súdu \_\_\_\_\_\_\_, oddiel:\_\_\_\_\_, vložka č. \_\_\_\_\_\_\_\_

(ďalej len „**predávajúci**“)

(predávajúci a kupujúci spoločne ďalej aj ako „**účastníci dohody**“)

**Čl. 2. Účel a predmet rámcovej dohody**

* 1. Účelom dohody je určenie rámcových zmluvných podmienok pre zadávanie objednávok počas trvania dohody, najmä čo sa týka druhu predmetu plnenia, jeho ceny a predpokladaného rozsahu, s cieľom zabezpečenia opakovaného a kontinuálneho dodávania tovaru, ktorý tvorí predmet plnenia, v závislosti od potrieb a požiadaviek kupujúceho.
	2. Predmetom dohody je záväzok predávajúceho, počas trvania dohody, riadne a včas dodávať pre kupujúceho **čistiace, hygienický prostriedky, výrobky a prostriedky osobnej hygieny,** ktoré spĺňajú požadované parametre špecifikované v Prílohe č. 1 Cenová ponuka**,** musia byť dodané v originálnych baleniach, nové a nepoužité **(ďalej ako „tovar“, „predmet dohody“ a „predmet plnenia“)** a previesť na kupujúceho vlastnícke právo k tovaru.
	3. Miesto dodania predmetu dohody: Národná zoologická záhrada Bojnice, Zámok a okolie 6, 972 01 Bojnice.
	4. V súlade s ustanoveniami dohody sa predávajúci zaväzuje plniť kvalitatívne požiadavky dohody v súlade s výzvou na predloženie cenovej ponuky, všeobecne záväznými právnymi predpismi SR, platnými slovenskými technickými normami, realizovať predmet dohody vo vlastnom mene a na vlastnú zodpovednosť a s vybavením, ktoré si na tento účel zabezpečí. Predmet dohody plne korešponduje s ponukou predávajúceho predloženou v procese verejného obstarávania.
	5. Predávajúci sa zaväzuje realizovať dodávky predmetu plnenia na miesto určenia vozidlami, spôsobilými na prepravu týchto produktov.
	6. Kupujúci správnosť a úplnosť údajov, ktoré budú súčasťou dodacieho listu, potvrdí bezprostredne po dodaní tovaru prostredníctvom zodpovednej osoby v zmysle bodu 4.4 dohody. Zodpovedná osoba za kupujúceho je povinná potvrdiť svojím podpisom údaje na dodacom liste a následne skontrolovať množstvo dodaného tovaru.
	7. Predávajúci zodpovedá za to, že tovar dodávaný na základe tejto dohody spĺňa príslušné kvalitatívne a environmentálne parametre podľa platných právnych predpisov a noriem.
	8. Predávajúci je povinný tovar pred dodaním riadne zabaliť tak, aby nedošlo k jeho poškodeniu, znehodnoteniu alebo zničeniu počas prepravy alebo počas skladovania po jeho prevzatí.
	9. Požadované balenia jednotlivých tovarov uvedené v Prílohe č. 1 dohody sú kupujúcim určené z dôvodov možností skladovania, distribúcie a používania v jednotlivých objemoch a veľkostiach balení. Jednotlivé balenia zohľadňujú cieľové použitie a minimalizovanie odpadového a obalového materiálu a efektívnosť používania.
	10. Predávajúci sa zaväzuje dodať jednotlivé položky predmetu dohody vždy v spotrebiteľskom (originálnom) balení, nové a nepoužité.

**Čl. 3. Subdodávatelia predávajúceho**

1. Predávajúci nevyžaduje preukazovanie subdodávateľov. Za subdodávateľa nie je považovaný subjekt, od ktorého predávajúci nakúpi tovar.

**Čl. 4. Uzatváranie čiastkových objednávok a cena predmetu plnenia**

1. Čiastkové písomné objednávky musia byť vystavené v súlade s rámcovou dohodou na základe aktuálnych prevádzkových potrieb kupujúceho. Predávajúci berie na vedomie, že objednávanie predmetu dohody je právom kupujúceho, nie jeho povinnosťou.
2. Kupujúci podáva návrh na uzavretie čiastkovej zmluvy na predmet dohody, formou objednávky, za cenu stanovenú postupom podľa nasledujúcich ustanovení tohto článku.
3. Komunikácia a predkladanie čiastkových ponúk medzi objednávateľom a účastníkmi zmluvy bude prebiehať v slovenskom, resp. českom jazyku prostredníctvom elektronického systému Josephine. Objednávka bude zaslaná predávajúcemu prostredníctvom tohto systému.
4. Písomné objednávky budú obsahovať min. tieto údaje:
	1. identifikačné údaje účastníkov dohody,
	2. požadované množstvo objednávaného tovaru,
	3. miesto dodania (len v prípade, že by bolo iné, než sídlo kupujúceho),
	4. termín požadovaného dodania tovaru v zmysle bodu 5.3,
	5. predpokladaná odmena za dodanie tovaru.
5. Každé plnenie v zmysle konkrétnej objednávky je posudzované ako samostatná kúpa.
6. Kupujúci je povinný v objednávke určiť, okrem údajov podľa bodu 4.4, kontaktnú osobu. Na strane predávajúceho je kontaktnou osobou: ........................................... (*vypísať údaje v rozsahu: meno, mobilné číslo, email*). Tieto osoby sú oprávnené konať za svoju stranu dohody, pri realizácii dodania tovaru v zmysle objednávky.

**Čl. 5. Doba trvania dohody a dodacie podmienky**

* 1. Predávajúci sa zaväzuje dodávať predmet dohody kupujúcemu priebežne na základe zadávania objednávok v lehote odo dňa nadobudnutia účinnosti dohody počas nasledujúcich **48 kalendárnych mesiacov**. Dohoda môže zaniknúť aj pred uplynutím tejto doby, ak dôjde k vyčerpaniu finančného limitu.
	2. Kupujúci sa nezaväzuje prebrať od predávajúceho tovar, ktorého množstvo alebo kvalita nebudú zodpovedať vystavenej potvrdenej čiastkovej objednávke.
	3. Predávajúci sa zaväzuje zrealizovať dodávku tovaru **do 5 pracovných dní** od doručenia objednávky zaslanej e-mailom, ak nie je uvedené inak. Lehoty na dodanie tovaru neplynú počas sobôt, nedieľ, dní pracovného pokoja, dní pracovného voľna.
	4. Predávajúci, na základe predloženej objednávky dodá predmet dohody kompletne, v plnom požadovanom objeme každej objednávky.Kupujúci sa nezaväzuje prebrať od predávajúceho tovar, ktorého objem bude nekompletný podľa vystavenej objednávky.
	5. Kupujúci je povinný skontrolovať tovar, ktorý je zjavne označený ako dodávka pre kupujúceho, ihneď pri jeho dodaní alebo prevzatí. Zjavné vady predmetu dohody je kupujúci povinný u predávajúceho reklamovať okamžite, najneskôr však do troch pracovných dní odo dňa, kedy bol kupujúcemu dodaný tovar. Za zjavné vady sa pokladá predovšetkým rozdiel medzi množstvom tovaru skutočne dodaným a množstvom uvedeným na dodacom liste alebo faktúre.

Predávajúci je povinný odovzdať predmet dohody kupujúcemu riadne a včas na dohodnutom mieste plnenia a kupujúci je povinný riadne a včas dodaný predmet dohody prevziať a poskytnúť potrebnú súčinnosť.

Kvalita a komplexnosť dodávok predmetu dohody bude zo strany kupujúceho overovaná a potvrdená podpísaním dodacieho listu pri preberaní predmetu dohody oprávnenou osobou kupujúceho podľa bodu 5.8 dohody pre potreby plnenia dohody v mieste dodania tovaru.

Prípadnú zmenu údajov o oprávnených osobách, alebo v telefonických kontaktoch uvedených v bode 4.6 dohody sú účastníci dohody povinní bezodkladne oznámiť dotknutej oprávnenej osobe druhej strany bez povinnosti uzatvoriť dodatok k dohode.

Kupujúci sa nezaväzuje prebrať od predávajúceho tovar, ktorého množstvo nebude zodpovedať údajom vo vystavenej objednávke alebo nezodpovedá požadovanej kvalite, prípadne nebude v súlade s podmienkami a požiadavkami stanovenými verejnou súťažou v procese verejného obstarávania a dohodou.

* 1. Predávajúci podpisom dohody zároveň prehlasuje, že mu je ku dňu podpisu dohody známe miesto dodania kupujúceho.

**Čl. 6. Platobné podmienky a zmluvné pokuty**

* 1. Cena za tovar bude uhradená na základe faktúr, ktoré budú vyhotovené po uskutočnení jednotlivých dodávok predmetu rámcovej dohody v súlade s množstvom uvedeným v objednávke. Podkladom pre fakturáciu budú dodacie listy predávajúceho potvrdené kupujúcim o prevzatí množstva a druhu predmetu dohody s uvedením oblasti kupujúceho.
	2. Právo na zaplatenie dohodnutej kúpnej ceny za predmet dohody vzniká predávajúcemu úplným a včasným splnením jeho záväzku v požadovanej kvalite a kvantite. Kupujúci bude akceptovať iba kompletné dodanie zaslanej objednávky a neprevezme čiastočné, t. j. neúplné dodanie konkrétnej objednávky.
	3. Po prevzatí tovaru, v rozsahu jednotlivých objednávok oprávnenými osobami kupujúceho, v termíne uvedenom v čiastkovej objednávke, predloží predávajúci daňový doklad – faktúru na skutočne dodané množstvo predmetu dohody. Miesto doručenia faktúry je adresa oblasti kupujúceho.
	4. Podkladom pre fakturáciu budú vystavené a potvrdené dodacie listy o dodaní tovaru.
	5. Splatnosť faktúry je 30 dní od jej riadneho doručenia do podateľne kupujúceho.
	6. V prípade, že faktúra nebude obsahovať všetky náležitosti daňového dokladu, kupujúci je oprávnený vrátiť ju na doplnenie alebo prepracovanie. V tomto prípade sa preruší plynutie lehoty splatnosti a nová lehota splatnosti začne plynúť doručením opraveného dokladu.
	7. Kupujúci prevezme od predávajúceho len dodávky predmetu dohody dodané na základe vystavenej a potvrdenej čiastkovej objednávky, v objeme uvedenom na čiastkovej objednávke. Dodávky dodané predávajúcim nad rámec množstva uvedeného v čiastkovej objednávke, kupujúci nie je povinný prevziať.
	8. V prípade nesplnenia náležitostí faktúry alebo reklamácie fakturovaného tovaru, splatnosť faktúry začína plynúť od riadneho doručenia opravenej faktúry kupujúcemu.
	9. V prípade nedodržania dohodnutých termínov dodania tovaru, je kupujúci oprávnený vyfakturovať  predávajúcemu zmluvnú pokutu vo výške 0,05 % z celkovej ceny dohodnutej dodávky za každý, aj začatý deň omeškania.
	10. V prípade omeškania kupujúceho s povinnosťou zaplatiť kúpnu cenu, je predávajúci oprávnený vyfakturovať úrok z omeškania vo výške 0,05 % dlžnej čiastky za každý deň omeškania.
	11. Omeškaním jedného účastníka dohody voči druhému, vzniká právo na náhradu nákladov spojených s uplatnením pohľadávky vo výške 40 €, a to bez potreby osobitného upozornenia.
	12. Ak predávajúci neodstráni nedostatky predmetu dohody vyplývajúce z uplatnenia záručných podmienok v určenom termíne, môže si kupujúci uplatniť majetkové sankcie za neodstránenie nedostatkov v sume 100 € za každý, i začatý deň omeškania s odstránením nedostatkov.
	13. V prípade porušenia povinností predávajúcim v zmysle ustanovení dohody, vzťahujúcich sa na subdodávateľov, je objednávateľ oprávnený vyfakturovať predávajúcemu zmluvnú pokutu až do výšky 300,-€ za každé jednotlivé porušenie povinnosti.
	14. V prípade porušenia povinnosti týkajúcej sa registrácie v Registri partnerov verejného sektora má objednávateľ nárok uplatniť voči predávajúcemu zmluvnú pokutu až do výšky 2.000,-€ a zároveň má nárok od predávajúceho na náhradu plnej výšky škody, v prípade, že oprávnený orgán verejnej moci uloží pokutu kupujúcemu v dôsledku porušenia povinností predávajúceho.
	15. V prípade odstúpenia od rámcovej dohody kupujúceho z dôvodu, že postup alebo priebežný výsledok realizácie plnenia predávajúceho viedol preukázateľne a nepochybne k vadnému plneniu dohody aj napriek písomnému upozorneniu, je kupujúci oprávnený uplatniť voči predávajúcemu zmluvnú pokutu vo výške 20 % z celkovej ceny plnenia.
	16. Účastníci dohody sa dohodli, že v prípade podstatného porušenia dohody zo strany predávajúceho, je objednávateľ oprávnený odstúpiť od dohody a/alebo uplatniť voči nemu zmluvnú pokutu vo výške 0,05 % za každý, a to aj začatý deň omeškania s plnením zmluvných podmienok a/alebo povinností v zmysle Čl. 9 bod 9.4.
	17. Odstúpením predávajúceho od rámcovej dohody nezaniká nárok na zaplatenie zmluvných sankcií a náhradu škody.
	18. Zmluvnými sankciami nie je dotknutý nárok účastníka dohody na náhradu škody, ktorá jej porušením povinnosti vznikne.
	19. Predávajúci nesie plnú zodpovednosť za škody, ktoré vzniknú kupujúcemu v dôsledku nesplnenia zmluvných podmienok.
	20. Účastníci dohody sa dohodli, že kupujúci je oprávnený jednostranne započítať akúkoľvek svoju peňažnú pohľadávku (t.j. aj nesplatnú) voči predávajúcemu, vzniknutú na základe dohody alebo v súvislosti s ňou proti akejkoľvek peňažnej pohľadávke predávajúceho.
	21. Pohľadávka na zaplatenie zmluvnej pokuty podľa dohody je vždy splatná **v lehote tridsiatich (30) dní od doručenia písomnej výzvy** na jej zaplatenie predávajúcemu.
	22. Zmluvnými sankciami nie je dotknutý nárok účastníka dohody na náhradu škody, ktorá jej porušením povinnosti vznikne, a to ani vo výške prevyšujúcej zmluvnú pokutu.
	23. Zaplatenie zmluvných pokút v zmysle dohody nezbavuje predávajúceho povinnosti predmetnú činnosť vykonávať s cieľom minimalizovania príčin a zvýšenia prevencie pre zamedzenie ich opakovania.

**Čl. 7. Záručná doba a zodpovednosť za vady tovaru**

* 1. Predávajúci sa zaväzuje dodržať kvalitatívne vlastnosti a technické parametre predmetu dohody podľa platných technických noriem počas záručnej doby v trvaní 24 mesiacov odo dňa prevzatia predmetu dohody kupujúcim. Záručná doba začína plynúť v okamihu, kedy kupujúci prevzal predmet dohody na mieste plnenia. V prípade, že výrobca poskytuje inú záruku ako je uvedené vyššie, platí záručná doba výrobcu uvedená na obale predmetu dohody. Účastníci dohody sa dohodli, že záručná doba sa predlžuje o dobu odo dňa doručenia písomnej reklamácie vady predávajúcemu, po dobu jej odstránenia a sprevádzkovania reklamovaného predmetu dohody. Ak je reklamácia vybavená výmenou predmetu dohody za tzv. nový kus, záručná doba začne plynúť od začiatku dňom protokolárneho prevzatia novej veci.
	2. Predávajúci zodpovedá za vady tovaru a za nesplnenie povinností vyplývajúcich mu z dohody v zmysle zák. č. 513/1991 Zb. Obchodný zákonník v platnom znení, v lehote dvoch rokov od doby dodania tovaru, ak ide o také vady, ktoré sa mohli zistiť neskôr pri vynaložení odbornej starostlivosti. Avšak pokiaľ ide o vadu, na ktorú sa vzťahuje záruka za akosť, vtedy platí záručná doba, ktorá je v trvaní troch mesiacov od doby dodania tovaru.
	3. Za vady, ktoré vznikli v lehotách uvedených v predchádzajúcom ustanovení, predávajúci nezodpovedá iba vtedy, ak boli spôsobené používaním tovaru v rozpore s jeho určením, resp. nevhodnými prevádzkovými podmienkami, ktoré zapríčinil kupujúci.
	4. Záručná doba neplynie po dobu, po ktorú kupujúci nemôže užívať predmet dohody pre vady, za ktoré zodpovedá kupujúci.
	5. Tovar je predávajúci povinný dodať balený v obale, ktorý zabezpečí jeho ochranu pred poškodením a znehodnotením pri manipulácii.
	6. Kupujúci je povinný predmet dohody používať v súlade s návodom na použitie.
	7. Počas záručnej doby je kupujúci povinný podať predávajúcemu písomnú reklamáciu kedykoľvek potom čo vadu zistil. Tento úkon sa považuje za splnený písomným nahlásením vady kupujúcim a to doručením písomnej reklamácie s uvedením podrobného popisu zistenej vady, miesta, kde sa predmet kúpy nachádza.
	8. Vyjadrenie k reklamácii je predávajúci povinný písomne potvrdiť do 5 dní odo dňa doručenia reklamácie predávajúcemu, pričom lehotu je predávajúci povinný dodržať aj v prípade, ak reklamované vady odmieta uznať. Lehota podľa predchádzajúcej vety je zo strany predávajúceho dodržaná v prípade, ak kupujúci v uvedenej lehote obdrží písomné potvrdenie predávajúceho uvedené v prvej vete tohto článku doručené do sídla kupujúceho.
	9. Po uznaní reklamovanej vady, počas záručnej doby, je predávajúci povinný reklamovanú vadu odstrániť bezodkladne, najneskôr však do 30 dní odo dňa doručenia reklamácie kupujúcim, ak sa účastníci dohody s prihliadnutím na povahu vady písomne nedohodnú inak. V prípade, ak kupujúcim namietaná vada nebude predávajúcim subsumovaná pod právny režim poskytnutej záruky (napr. z dôvodu neodborného zásahu), je povinný na túto skutočnosť kupujúceho upozorniť a tiež jej existenciu exaktným spôsobom preukázať.
	10. Za vadu sa považuje odchýlka (nezhoda) v kvalite, rozsahu a parametroch predmetu dohody uvedených vo výzve na predloženie ponuky, v dohode, vo všeobecne záväzných právnych predpisov a v platných slovenských technických normách.
	11. Rozoznávajú sa:
	12. zjavné vady, t. j. vady a nedorobky, ktoré kupujúci zistil, resp. mohol zistiť odbornou prehliadkou pri preberaní predmetu dohody. Musia byť ohlásené ich zapísaním v Protokole s uvedením dohodnutých termínov ich odstránenia, pokiaľ nie je uvedené inak, platí, že majú byť odstránené v lehote piatich (5) dní;
	13. skryté vady, t. j. vady, ktoré kupujúci nemohol zistiť pri prevzatí predmetu dohody a vyskytnú sa v záručnej dobe. Kupujúci je povinný ich ohlásiť u predávajúceho najneskôr do 5 pracovných dní od ich zistenia. Predávajúci je povinný na písomné ohlásenie kupujúceho reagovať do 3 pracovných dní po jeho doručení a dohodnúť s ním spôsob a primeranú lehotu odstránenia vady.
	14. drobné vady, t. j. vady a nedorobky, ktoré samy osebe ani v spojení s inými nebránia riadnej prevádzke (užívaniu) a nie sú prekážkou odovzdania a prevzatia predmetu dohody.
	15. Účastníci dohody sa dohodli, že v prípade nedodržania kvality predmetu dohody v súlade s platnými technickými normami a po uplatnení oprávnenej reklamácie, predávajúci zrealizuje bez zbytočného odkladu náhradné plnenie v požadovanej kvalite na svoje náklady do 30 dní odo dňa doručenia oznámenia predávajúcemu, ak sa písomne nedohodnú inak.
	16. Kupujúci je oprávnený v prípade dodania vadného predmetu dohody požadovať od predávajúceho:
		+ 1. dodanie chýbajúceho množstva alebo časti predmetu dohody;
			2. výmenu vadného predmetu dohody za predmet dohody bez vád;
			3. požadovať primeranú zľavu z kúpnej ceny (až do výšky 50 %);
			4. odstúpiť od dohody
	17. Právo voľby uplatneného nároku je kupujúci povinný uviesť v písomnom oznámení vád alebo bez zbytočného odkladu po tomto oznámení. V opačnom prípade má právo voľby predávajúci.
	18. Ak kupujúci požaduje v súlade s bodom 7.13 písm. c) zľavu z ceny, táto sa určí ako rozdiel medzi hodnotou, ktorú by malo plnenie bez vád, a hodnotou, ktorú má plnenie dodané, ak predmet dohody nezodpovedá jeho požadovanej kvantite.
	19. Predávajúci nezodpovedá za škody, ktoré vznikli neodborným prevádzkovaním alebo zásahom zo strany kupujúceho.
	20. Ostatné záručné podmienky sa riadia ustanoveniami § 422 a nasledujúcich zákona č. 513/1991 Zb. Obchodný zákonník v znení neskorších predpisov a vzájomne odsúhlasenými podrobnými záručnými podmienkami.
	21. Predávajúci prehlasuje, že predmet dohody nie je zaťažený právami tretích osôb.
	22. Kupujúci má právo v prípade pochybností o kvalite predmetu dohody vyžiadať na náklady predávajúceho, aby predávajúci zabezpečil preukázanie zhody predmetu dohody s požadovanou špecifikáciou v procese verejného obstarávania, obvyklým spôsobom, treťou nezávislou odbornou stranou, ktorá má oprávnenie túto zhodu preukázať, a to do troch (3) pracovných dní od doručenia žiadosti.
	23. Predávajúci zodpovedá za všetky výrobné chyby tovaru - zjavné a skryté v zmysle ustanovení Obchodného zákonníka vo vzťahu ku kupujúcemu.

**Čl. 8. Zmeny dohody počas jej trvania**

1. Dohodu je možné meniť len písomne, a to pristúpením k zmene dohody, tzv. dodatkom, v súlade so zmluvnými podmienkami a s prihliadnutím na § 18 ZVO.
2. Dohodu možno zmeniť počas jej trvania len v týchto zmluvných prípadoch (okrem prípadov predpokladaných ZVO):

**Dopad na hodnotu predmetu dohody**

1. pri rozšírení rozsahu predmetu dohody najmä s prihliadnutím na § 18 ods. 3 písm. b) ZVO,
2. v prípade zmeny colných a daňových predpisov v zmysle novelizácie príslušných zákonov. Predávajúci je povinný uvedené skutočnosti kupujúcemu preukázať a zdokladovať dôveryhodným spôsobom.
3. účastníci dohody sa môžu v prípade potreby na základe odôvodnenej požiadavky kupujúceho dohodnúť na rozšírení predmetu dohody nad rámec rozsahu podľa prílohy č. 1 dohody, a to doplnením nového konkrétneho druhu tovaru ako novej položky dohody. Doplnenie novej položky dohody podľa tohto bodu vykonajú účastníci dohody písomným dodatkom k dohode.
4. Účastníci dohody sa dohodli **na možnosti prerušenia doby trvania dohody** podľa čl. 5 bod 5.1 dohody, rešpektujúc pritom ZVO iba z týchto dôvodov:
5. nepredvídateľný nedostatok zamestnancov predávajúceho alebo vybavenia potrebného na výkon jeho činností spôsobený epidémiami, živelnými pohromami, povstaním, vojnou, mobilizáciou alebo iným vplyvom vládnej administratívy, odsúhlasené kupujúcim;
6. v dôsledku vyššej moci, ktorou sa pre účely dohody myslí výnimočná udalosť alebo okolnosť, ktorá je mimo kontroly účastníka dohody, proti vzniku ktorej sa strana nemohla zabezpečiť a po jej vzniku primerane vyhnúť, nie je ju možné podstatne pripísať predávajúcemu za predpokladu, že táto udalosť mu bráni vykonávať jeho povinnosti alebo
7. riadne preukázateľné oneskorenie spôsobené kupujúcim za predpokladu, že bol kupujúci predávajúcim riadne upozornený.
8. Pokiaľ predávajúci bude mať za to, že mu vzniká nárok v zmysle predchádzajúceho bodu, písomne oznámi kupujúcemu udalosť alebo okolnosť, ktorá vyvolala tento nárok. Oznámenie musí predávajúci vydať čo najskôr ako je to možné, a nie neskôr ako **osem (8) pracovných dní** po tom, čo si uvedomil alebo mal uvedomiť vznik udalosti alebo okolnosť. O akceptácii alebo zamietnutí nároku vydá kupujúci predávajúcemu písomné oznámenie.

**Čl. 9. Spôsob zániku dohody**

1. Dohoda môže zaniknúť týmito spôsobmi :
2. splnením t. j. vyčerpaním finančného limitu, resp. uplynutím doby trvania dohody v zmysle čl. 5 bod 5.1 dohody;
3. písomnou dohodou;
4. odstúpením od dohody,
5. **jednostrannou písomnou výpoveďou,** s výpovednou dobou **štrnásť (14) dní**, ktorá začne plynúť odo dňa jej preukázateľného doručenia druhému účastníkovi dohody,
6. **Predávajúci je oprávnený od dohody odstúpiť výlučne písomne, a to** z nasledovných dôvodov:
7. z dôvodov stanovených v Obchodnom zákonníku (§ 345 a nasl. zák. č. 513/1991 Zb.);
8. z dôvodov ustanovených ZVO (§ 19);
9. ak kupujúci podstatným spôsobom poruší ktorúkoľvek svoju povinnosť zo záväzkového vzťahu založeného dohodou, ktorým sa rozumie omeškanie s úhradou platby po dobu viac ako 30 kalendárnych dní odo dňa uplynutia lehoty splatnosti.
10. **Kupujúci je oprávnený odstúpiť od dohody výlučne písomne,** popri dôvodoch a iných dojednaniach uvedených v dohode, aj z týchto dôvodov:
11. z dôvodov stanovených v Obchodnom zákonníku (§ 345 a nasl. zák. č. 513/1991 Zb.);
12. z dôvodov ustanovených ZVO (§ 19);
13. ak predávajúci opakovane porušil niektorú zo svojich zmluvných povinností;
14. ak predávajúci neodstráni vadu, ktorú svojím konaním/nekonaním spôsobil kupujúcemu;
15. ak predávajúci postúpi alebo prevedie práva a povinnosti, vyplývajúce mu z dohody, tretej osobe, v rozpore s podmienkami dohody;
16. ak kupujúci zistí, že predávajúci pri plnení svojich povinností koná v rozpore s dobrými mravmi (napr. ak sľúbi majetkový prospech inému);
17. ak sa na majetok predávajúceho začalo konkurzné konanie na základe návrhu tretej osoby na vyhlásenie konkurzu a predávajúci na žiadosť kupujúceho v lehote najmenej siedmich (7) dní existenciu dôvodov na vyhlásenie konkurzu alebo zastavenie konkurzného konania pre nedostatok majetku hodnoverne nevyvráti;
18. ak bol na majetok predávajúceho samotným predávajúcim podaný návrh na vyhlásenie konkurzu alebo návrh na povolenie reštrukturalizácie, alebo ak návrh na povolenie reštrukturalizácie bol podaný treťou osobou so súhlasom predávajúceho;
19. ak vznikne reálna hrozba konkurzu na majetok predávajúceho alebo oprávnená hrozba reštrukturalizácie predávajúceho a predávajúci na žiadosť kupujúceho v lehote najmenej siedmich (7) dní existenciu reálnej hrozby konkurzu alebo reštrukturalizácie hodnoverne nevyvráti;
20. ak predávajúci stratí oprávnenia vyžadované príslušnými právnymi predpismi na činnosti, na základe ktorých je predávajúci oprávnený dodávať tovar podľa dohody;
21. ak predávajúci vstúpi do likvidácie;
22. ak bol na predávajúceho vyhlásený bankrot alebo sa stal platobne neschopným a predávajúci na žiadosť kupujúceho v lehote najmenej siedmich (7) dní existenciu tohto dôvodu nevyvráti;
23. ak je predávajúci v omeškaní s plnením svojich peňažných záväzkov voči svojim subdodávateľom v súvislosti s plnením predmetu dohody, napriek tomu, že kupujúci má riadne splnené svoje peňažné záväzky voči predávajúcemu podľa dohody;
24. Podstatným porušením zmluvných podmienok a/alebo povinností zo strany predávajúceho sa rozumejú dôvody uvedené čl. 9 bod 9.3 písm. a) až f).
25. V prípade spôsobu zániku dohody **na základe písomnej dohody** účastníkov dohody, dohoda zaniká dňom uvedeným v dohode, v ktorej účastníci dohody upravia vysporiadanie vzájomných nárokov vzniknutých na základe dohody resp. nároky, vzniknuté z porušenia povinností podľa dohody.
26. **Odstúpenie od dohody** musí byť preukázateľne doručené druhému účastníkovi dohody a musí v ňom byť uvedený konkrétny dôvod odstúpenia, inak sa nepovažuje za riadne odstúpenie s účinkami. Odstúpením od dohody sa dohoda ruší odo dňa doručenia písomného oznámenia o odstúpení od dohody druhému účastníkovi dohody.

**Čl. 10. Ostatné a záverečné ustanovenia**

* 1. Predávajúci je povinný bezodkladne nahlásiť kupujúcemu všetky zmeny o údajoch týkajúcich sa jeho identifikácie, t. j. zmeny sídla, bankového spojenia, predmetu činnosti a pod., ako aj vstup do likvidácie, príp. začatie konania podľa zák. č. 7/2005 Z.z. o konkurze a reštrukturalizácii a o zmene niektorých zákonov v platnom znení, a to do 5 dní od uskutočnenia zmeny. Ak tak neurobí, predávajúci zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo od dohody odstúpiť.
	2. Dohodu je možné meniť a dopĺňať výhradne na základe podmienok uvedených v § 18 ZVO výlučne písomnými dodatkami k dohode, odsúhlasenými a podpísanými zástupcami účastníkov dohody oprávnenými k uzatváraniu obchodných vzťahov. Písomný dodatok k dohode nie je potrebné vyhotoviť, ak dôjde k zmene identifikačných údajov predávajúceho za predpokladu, že predávajúci dodrží podmienky uvedené v bode 10.1 tohto článku.
	3. Účastníci dohody sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu alebo tieto informácie nepoužijú na iné účely ako na plnenie podmienok dohody.
	4. Predávajúci vyslovuje súhlas so spracovaním osobných údajov potrebných na realizáciu dohody a súčasne vyslovuje súhlas zo zverejnením svojich údajov a údajov ním oprávnených fyzických osôb, vrátane osobných informácií podľa § 9 ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií). Žiadna skutočnosť, obsiahnutá v ustanoveniach dohody, nie je predmetom obchodného tajomstva, ani povinnej mlčanlivosti, okrem skutočností predávajúcim výslovne označených.
	5. Kupujúci si vyhradzuje právo nahliadnuť do dokumentácie predávajúceho a umožniť predloženie podkladov účtovných dokladov súvisiacich s nadobudnutím predmetu dohody.
	6. Nikto z účastníkov dohody nie je oprávnený bez písomného súhlasu druhého účastníka dohody previesť svoje práva a záväzky podľa dohody na tretiu osobu. Tým nie je dotknuté právo predávajúceho, poveriť vykonaním časti predmetu dohody, subdodávateľov v súlade s podmienkami stanovenými dohodou.
	7. Účastníci dohody sa zaväzujú, že všetky sporné veci z  dohody alebo v súvislosti s ňou budú riešiť predovšetkým obojstrannou dohodou. Ak to nebude možné, ani po vyčerpaní všetkých možností, je každý účastník dohody oprávnený predložiť spornú vec k súdnemu prejednaniu a rozhodnutiu príslušnému súdu. Spor sa bude viesť a riešiť v slovenskom jazyku podľa platných predpisov Slovenskej republiky.
	8. Všetky listiny, dokumenty a oznámenia vrátane tých, ktoré vyvolávajú právne účinky (ďalej len „písomnosť“) budú medzi účastníkmi dohody zabezpečované listami doručenými poštou alebo e-mailom na adresy uvedené v čl. 1 dohody. Písomnosť sa považuje za doručenú dňom, v ktorom ju adresát prevzal alebo odmietol prevziať alebo na tretí pracovný deň odo dňa podania na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi, i keď sa adresát o tom nedozvedel.
	9. Predávajúci sa zaväzuje poskytovať kupujúcemu riadnu súčinnosť počas trvania platnosti a účinnosti dohody.
	10. Vzťahy účastníkov dohody, ktoré nie sú vyslovene riešené rámcovou dohodou, sa riadia príslušnými ustanoveniami Obchodného zákonníka SR v platnom a účinnom znení a ďalšími všeobecne záväznými právnymi predpismi Slovenskej republiky.
	11. Ak sa zistí neplatnosť, neúčinnosť alebo neúplnosť niektorého ustanovenia dohody, nebude tým dotknutá platnosť alebo účinnosť ostatných ustanovení dohody. Účastníci dohody písomnou dohodou nahradia toto ustanovenie takou úpravou zmluvného vzťahu, ktorý sa najviac priblíži k účelu a zámeru dohody.
	12. Dohoda nadobúda platnosť a je pre účastníkov dohody záväzná odo dňa jej podpísania oprávnenými zástupcami účastníkov dohody a účinnosť nadobúda podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 1 ods. 2 zákona č. 513/1991 Zb. Obchodný zákonník v znení neskorších predpisov, t. j. dňom nasledujúcim po dni jej zverejnenia v centrálnom registri zmlúv vedenom Úradom vlády SR- [www.crz.gov.sk](http://www.crz.gov.sk)
	13. Neoddeliteľnou súčasťou Zmluvy je Príloha č. 1: Cenová ponuka.
	14. Dohoda je vyhotovená v štyroch (4) rovnopisoch, z ktorých pre kupujúceho sú určené dva (2) rovnopisy a pre predávajúceho sú určené dva (2) rovnopisy.
	15. Účastníci dohody po oboznámení sa s obsahom dohody vyhlasujú, že súhlasia s jej obsahom a potvrdzujú, že bola spísaná na základe pravdivých údajov a nebola dohodnutá v tiesni, ani za inak jednostranne nevýhodných podmienok. Na dôkaz toho pripájajú svoje vlastnoručné podpisy.

|  |  |  |  |  |
| --- | --- | --- | --- | --- |
|   | V Bojniciach, Za kupujúceho  |  | V\_\_\_\_\_\_\_\_\_\_\_\_\_\_(*uviesť miesto a dátum podpisu)*Za predávajúceho  |  |
|  | **Ing. Milan Šovčík**riaditeľ  |  | *(uviesť (titul) meno a priezvisko, funkciu / oprávnenie konať v mene predávajúceho)* |  |